**Tina**, vlastným menom **Martina Kmeťová,** rod. Csillaghová (\* 11. marec 1984, Prešov) je slovenská speváčka, no v posledných rokoch sa podieľala aj na moderovaní projektov TV Markíza a TV Nova – Česko Slovenská SuperStar (2011) a Hlas Česko Slovenska.

Absolvovala Gymnázium Milana Rastislava Štefánika v Košiciach. Po gymnáziu ju prijali na štúdium herectva v Banskej Bystrici, ktoré pre pracovné vyťaženie prerušila. Má rada soul a černošskú hudbu, inšpiruje ju hip hop, a to aj slovenský. 

20. februára 2013 porodila syna Lea (Leonarda), ktorého má s futbalistom Richardom Lásikom. Jej manželom bol rapper Michael Kmeť, známy pod umeleckým menom Separ. Má s ním dcéru Tiu Liliannu, ktorá sa narodila 7. februára 2015.

Kariéra
-------

### 2003 – 2005: Začiatky kariéry

Svoju spevácku kariéru odštartovala v roku 2003.

Album následne naspievala dnes už známy singel „Story", ktorý úspešne bodoval v play listoch a hitparádach v rádiách na celom Slovensku. Pri nahrávaní albumu *Helica* sa Tina zoznámila s producentmi Petrom Grausom, Tomášom Zubákom a Mariánom Kachútom. Začali spolu pripravovať materiál na Tinin sólový album. Tina prijala ponuku na hosťovanie na koncertoch skupiny B3 k ich novému albumu *Be free for friends* a jej pódiový prejav, spontánnosť a feeling, zaznamenal nečakane pozitívnu odozvu.

Ponuku spolu produkovať jej album prijal DJ Jazzy, renomovaný hip-hopový DJ, známy spoluprácou so skupinami Chaozz a Trosky. Na tvorbe albumu sa okrem neho podieľali Vec, Wich, Čistychov. Tinin debutový album s názvom *Tina* vyšiel 10. októbra 2004.

V lete 2004 vyhrala konkurz na post moderátorky hudobnej relácie v TV JOJ, na ktorom pôsobila jeden rok. Okrem toho viac ako dva roky nahrávala jingle pre Fun Radio a jej vokály zazneli v rôznych televíznych reklamách. V divadelnej sezóne 2004 účinkovala v banskobystrickom Bábkovom divadle na Rázcestí v predstavení Kubo.

Tina spolu s Čistychovom, leadrom skupiny Názov Stavby, vystúpila ako predskokan pražského koncertu legendárnej hip hopovej skupiny De La Soul a na bratislavskom koncerte Deliquent Habits. Spievala na všetkých veľkých slovenských a českých festivaloch, napr. Pohoda, Hodokvas, Nočné vlny, Zelená voda, BB fest, Mezi ploty. Veľký úspech zaznamenala v kluboch v Prahe.

V decembri 2004 vyhrala v súťaži Grand Prix Radio cenu Objav roka 2004 – podľa dramaturgov slovenských rádií bola najviac hranou slovenskou speváčkou a zároveň najväčší talent roku 2004.

Vo februári 2005 Tina získala dve nominácie na cenu Aurel 2004, a to v kategórii Ženský spevácky výkon a Objav roku 2004.

### 2006 – 2008: album *Chillin*

13. novembra 2006 Tine vyšiel vo vydavateľstve EMI jej druhý štúdiový album, *Chillin*. Singel „Viem, že povieš áno" úspešne boduje na prvých priečkach hitparád a dlhé mesiace bol najhranejšou skladbou v slovenskom éteri. Za album *Chillin* získala 6 nominácií na ocenenie Aurel, z ktorých premenila rovno 4 a to v kategóriách Album roka, či Speváčka roka.

Ako speváčka robila predskokanku na koncertoch zahraničných skupín ako The Black Eyed Peas, Simply red, Groove armada a The Beatnuts. 

### 2009 – 2010: album *Veci sa menia*

Tretí štúdiový album Veci sa menia vyšiel v roku 2009. Po niekoľkých rokoch nominácií, získala v roku roku 2010 strieborného Slávika. Tohto času pôsobila aj v bratislavskom divadle GUnaGU v predstavení Modelky 2.

### 2011 – 2013: Moderovanie Superstar a album *S.E.X.Y.*

Moderovala spolu s Leošom Marešom druhú Česko Slovenskú SuperStar v roku 2011.

Štvrtý štúdiový album S.E.X.Y. vyšiel 2. decembra 2011. Krstným otcom sa stal Robert Fico. Na albume sa podieľali producenti ako Tomi Popovič, DJ Kappa, Mišo Biely a Joulah A. Timberlake.

V novembri 2012 vydala výberový album *Best Of*, z ktorého vyšiel singel „Prvýkrát".

### 2014 – 2022: Neskoršie projekty

V decembri 2014 vyšiel k 10. výročiu od vydania Tininho prvého štúdiového albumu - *Tina* akustický album *Unplugged CD 2004–2014*, ktorý mapuje najzásadnejšie skladby speváčkinej kariéry v akustickej úprave. Album podporilo takisto akustické turné *Best of Tina Unplugged Tour 2014*.

### 2023 – súčasnosť

Po dlhšej pauze sa 11. marca 2023 vrátila so singlom „11", v deň svojich 39. narodenín. Nasledovali single „Iné" a „Daj mi dôvod". V septembri 2023 hosťovala na singli „Aj keby" rapera Kaliho.

V januári 2024 ohlásila svoj najväčší koncert v jej 20-ročnej kariére s podtitulom „emocionálny rollercoaster", ktorý sa uskutoční 30. novembra na zimnom štadióne Ondreja Nepelu. Takisto sa zúčastní deviatej série tanečnej šou Let's Dance.

Diskografia
-----------

*Bližšie informácie v hlavnom článku: Diskografia Tiny*
* 2004: *Tina*
* 2006: *Chillin*
* 2009: *Veci sa menia*
* 2011: *S.E.X.Y.*
* 2012: *Best Of*
* 2014: *Unplugged CD 2004–2014*

Filmografia
-----------

* 2008: Panelák (TV seriál)
* 2011: Lóve *(Sandra)*

Moderovanie
-----------

* 2004: T-music
* 2011: Česko Slovenská SuperStar II
* 2012: Hlas Česko Slovenska
* 2014: Hlas Česko Slovenska II

Ocenenia a nominácie
--------------------

**Grand Prix Radio**

| Rok | Nominovaná práca | Ocenenie | Výsledok |
| --- | --- | --- | --- |
| 2004 | Tina | Objav roka | Víťaz |

**Aurel**

| Rok | Nominovaná práca | Ocenenie | Výsledok |
| --- | --- | --- | --- |
| 2004 | Tina | Najlepší ženský spevácky výkon | Nominácia |
| Objav roka | Nominácia |
| 2006 | Najlepší ženský spevácky výkon | Víťaz |
| Tina - *Chillin* | Najlepší album | Víťaz |
| Najlepší producentský výkon | Víťaz |
| Najlepší zvukový záznam | Víťaz |

**Slávik**

| Rok | Nominovaná práca | Ocenenie | Výsledok |
| --- | --- | --- | --- |
| 2010 | Tina | Speváčka roka | 2. miesto |
| 2011 | Víťaz |
| 2012 | Víťaz |

**musiq1 awards**

| Rok | Nominovaná práca | Ocenenie | Výsledok |
| --- | --- | --- | --- |
| 2010 | Tina ft. Rytmus - „Príbeh" | Hit roka Rádia Expres | Víťaz |

**Ruka Hore Awards**

| Rok | Nominovaná práca | Ocenenie | Výsledok |
| --- | --- | --- | --- |
| 2014 | Tina | Interpretka roka | Víťaz |
| 2015 | Víťaz |
| 2016 | 2. miesto |
| 2020 | 3. miesto |
| 2021 | 2. miesto |
| 2022 | 2. miesto |
| Alan Murin ft. Tina – „Do Rúk" | Spolupráca roka | 3. miesto |

Turné
-----

* 2007 – Tina Sony Ericsson Tour 2007
* 2014 – Best of Tina Unplugged Tour 2014

Referencie
----------

1. ↑   Tina a Separ sú oficiálne manželia!
2. ↑  Tina bude s Leošom Marešom moderovať SuperStar
3. ↑  Tinin nový album S.E.X.Y. pokrstil Robert Fico
4. ↑   *TINA* [online]. ticketportal.sk, [cit. 2024-02-11]. Dostupné online.
5. ↑   *Speváčka Tina mieri do Let’s Dance, neodradila ju ani vážna choroba* [online]. refresher.sk, 2024-01-24, [cit. 2024-02-11]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Tina (speváčka)**

Externé odkazy
--------------

* Tina v Internet Movie Database (po anglicky)
* Tina v Česko-Slovenskej filmovej databáze

| * z
* d
* u
Tina |
| --- |
| 
* **Diskografia**

 |
| Štúdiové albumy | 
* *Tina* (2004)
* *Chillin* (2006)
* *Veci sa menia* (2009)
* *S.E.X.Y.* (2011)

 |
| Kompilácie | 
* *Chillin + Tina* (2008)
* *Best Of* (2012)
* *Unplugged CD 2004–2014* (2014)
* *Original Albums 4CD* (2015)

 |
| Single | 

|  |  |
| --- | --- |
| Tina | 
* „Stačí tak málo"
* „Ty tiež"
* „Feel Like Making Love"
* „Sometimes"

 |
| Chillin | 
* „Viem, že povieš áno"
* „Blízko teba"
* „Kým ty spíš"

 |
| Veci sa menia | 
* „Chápeš"
* „Mám chuť na niečo chladené"
* „Príbeh" (feat. Rytmus)

 |
| S.E.X.Y. | 
* „Hudba"
* „Si sám"
* „Mám ťa v hlave" (feat. Tomi Popovič)
* „Sexxxy" (feat. Ego)

 |
| Best Of | 
* „Prvýkrát (Radio mix)"

 |
| UNPLUGGED CD 2004–2014 | 
* „Ďakujem"

 |

* „Čo ak"
* „Bejby blue" (feat. Alan Murin)
* „11"
* „Iné" (Tina x Tager)
* „Daj mi dôvod"
 |

Autoritné údaje: * NK ČR: xx0091768
* VIAF: 315085481